OzLabs/hebrew-wiki-articles huggingface dataset:
התקופה השושלתית הקדומה

התקופה השושלתית הקדומה, התקופה הארכאית או תקופת תין (על שם העיר תין, בירת הממלכה באותה עת) היא תקופה בהיסטוריה של מצרים העתיקה. תחילתה עם איחוד מצרים התחתונה עם מצרים העליונה סביב שנת 3100 לפנה"ס, על ידי נערמר. בכך נוסדה שושלת הפרעונים הראשונה, ובאה לידי סיום התקופה הקדם-שושלתית.

במהלך תקופה זו שלטו במצרים השושלת הראשונה והשנייה. סופה של התקופה בשנת 2686 לפנה"ס, עם ייסוד הממלכה הקדומה. 

בתקופה זו הומצא הכתב ההירוגליפי במצרים.

==השושלת הראשונה==
מלכי השושלת הראשונה שלטו במצרים המאוחדת משנת 3050 לפנה"ס ועד ל-2890 לפנה"ס:
{| class="wikitable" style="margin: 0 auto;"
! width="100" | שם || width="100" | תאריכי שלטון || width="300" | הערות
|-
|נערמר || סביבות 3100 לפנה"ס || כפי הנראה זהו מנס, הפרעון שנחשב למאחד מצרים העליונה והתחתונה. (אם כי בפועל כנראה האיחוד קרה עוד בתקופה הטרום שושלתית.)
|-
|חור אחע || סביבות 3050 לפנה"ס || "הורוס הלוחם". יש הרואים בו את מנס, אולם ככל הנראה היה למעשה יורשו
|-
|ג'ר|| 54 שנים<ref>Wolfgang Helck: Untersuchungen zur Thinitenzeit (= Ägyptologische Abhandlungen (ÄA), Vol. 45). Harrassowitz, Wiesbaden 1987, , p. 124.</ref> || -
|-
|ג'ת|| 10 שנים<ref name="helck">Wolfgang Helck: Untersuchungen zur Thinitenzeit (Agyptologische Abhandlungen), , O. Harrassowitz (1987), p. 124</ref> || ידוע גם כ ואצ'י, "מלך הנחש"
|-
|דן || 42 שנים<ref name="helck">Wolfgang Helck: Untersuchungen zur Thinitenzeit (Agyptologische Abhandlungen), , O. Harrassowitz (1987), p. 124</ref> || נקרא גם וּדימוּ
|-
|אג'יב || 8-10 שנים || -
|-
|סמרחת || 8.5 שנים || -
|-
|קע || 33 שנים, בסביבות 2910 לפנה"ס ||ידוע גם ככאע (בתיעתוק שגוי)
|-
|סנפרכא || סביבות 2900 לפנה"ס || שלטון קצר מאוד, אין תיארוך ברור
|-
|ציפור הורוס || סביבות 2900 לפנה"ס || שלטון קצר מאוד, אין תיארוך ברור
|}

==השושלת השנייה==
מלכי השושלת השנייה שלטו במצרים משנת 2890 לפנה"ס ועד ל-2686 לפנה"ס:
{| class="wikitable" style="margin: 0 auto;"
! width="100" | שם || width="100" | תאריכי שלטון || width="300" | הערות
|-
|חותפ סח'מוי || החל מ-2890 לפנה"ס || פירוש שמו, "רגיעת שני הכוחות", מרמז על התוהו ששרר בממלכה בתום תקופת השושלת הראשונה
|-
|רע נב || 39 שנים || ידוע גם כ"נב-רע", שמו קשור לאל השמש רע
|-
|ני נתר|| 23 שנים || -
|-
|וּנג || 8 שנים || -
|-
|סנדי || 20 שנים || -
|-
|פרי יב סן || 17 שנים || שמו הקודם פרי-נ-מעאת, בתקופתו התפלגה החברה למאמיני האל סת ולמאמיני האל הורוס
|-
|חעא סח'ם || ? || -
|-
|חעא סח'מוי || ? || יש המזהים אותו עם קודמו ברשימה. פירוש שמו: "שני כוחות שווים" מרמז על איחוי הקרע בין מאמיני שני האלים שקרה בתקופת סבו והשגת שקט פוליטי.
|}

==ראו גם==
* פלטת נערמר

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מצרים העתיקה
קטגוריה:מצרים: היסטוריה לפי תקופה
אוויו

אוויו (Avio) היא חברה איטלקית המייצרת מנועי סילון ומנועים רקטיים ליישומים צבאיים, לתעשיית החלל, ולמשגרי לוויינים. החברה אחראית בין היתר לפיתוח ויצור מאיצים רקטיים למשגר האירופי אריאן 5 ולמשגר הלוויינים העתידי וגה, במסגרת חברה בת בשותפות עם סוכנות החלל האיטלקית, בשם ELV.

==קישורים חיצוניים==

* 

 

קטגוריה:חברות איטלקיות
זה מסובך

זה מסובך (באנגלית: It's Complicated) הוא סרט קולנוע אמריקאי קומי-רומנטי משנת 2009 שבוים על ידי ננסי מאיירס. בסרט מככבים בתפקידים הראשיים : מריל סטריפ, אלק בולדווין, סטיב מרטין, לייק בל וג'ון קרסינסקי.

הסרט זכה לביקורות מעורבות. הוא היה מועמד לשלוש קטגוריות בפרס גלובוס הזהב: הקומדיה או המחזמר הטובים ביותר, התסריט הטוב ביותר והשחקנית בקומדיה או במחזמר הטובה ביותר (מריל סטריפ). מנגד, לא מעט מבקרים וצופים טענו שמדובר בסרט רדוד.

== עלילה ==
עלילת הסרט עוסקת בזוג גרוש, ג'יין (מריל סטריפ) וג'ייק (אלק בולדווין). ג'יין עובדת בתור שפית וג'ייק הוא עורך דין מצליח. הזוג התגרש לאחר עשרים שנות נישואים, אחרי שג'ייק בגד בג'יין עם אישה אחרת. לאחר עשר שנים השניים נפגשים בשנית וג'ייק משכנע את ג'יין לפצוח ברומן. במהלך הסרט מתברר שאשתו הנוכחית של ג'ייק היא האישה איתה בגד מלכתחילה בג'יין והם כעת נשואים. אגנס (לייק בל), אשתו הנוכחית של ג'ייק, רוצה להביא ילד נוסף למשפחה, אבל ג'ייק מונע את ההריון בכך שהוא לוקח כדורים. עכשיו ג'יין מרגישה אשמה על שהפעם היא לא האישה הנבגדת, אלא האישה האחרת. כשרגשותיה מציפים אותה, ג'יין מתחילה לנהל במקביל רומן עם הארכיטקט שמעצב את מטבחה, אדם (סטיב מרטין) - התפתחות שמסבכת את המצב עוד יותר.

== שחקנים ==
* מריל סטריפ - ג'יין אדלר
* אלק בולדווין - ג'ייקוב "ג'ייק" אדלר
* סטיב מרטין - אדם שפר
* לייק בל - אגנס אדלר
* האנטר פאריש - לוק דייוויד אדלר
* זואי קאזאן - גבי אדלר
* ג'ון קרסינסקי - הארלי
* ריטה וילסון - טרישה
* ג'יימס פטריק סטיוארט - ד"ר מוס
* רוברט קרטיס בראון - פיטר

==תקציב והכנסות==

תקציב הסרט עומד על 85 מיליון דולר והוא שוחרר בחג המולד של 2009 בארצות הברית וקנדה. 

הכנסות בשבוע הראשון ליציאתו של הסרט היו גבוהות - כ-22 מיליון דולר. ועד אפריל 2010 צבר הכנסות של 112.7 מיליון דולר. זהו סרטה השני של סטריפ בשנה זו שעבר את רף 100 מיליון הדולר (האחר הוא "ג'ולי וג'וליה").

נכון ל-2021, הסרט הכניס כ-219 מיליון דולר ברחבי העולם. 

==קישורים חיצוניים==
* 

* 
* 
* 
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:סרטי 2009
קטגוריה:סרטי קומדיה רומנטית
קטגוריה:סרטי קומדיה אמריקאיים
קטגוריה:סרטי ננסי מאיירס
Nine

Nine (בעברית: תשע) הוא סרט מיוזיקל אמריקאי, שבוים על ידי רוב מארשל על פי תסריטו של אנתוני מינגלה שנפטר במהלך הצילומים.

הסרט מבוסס על ספרו ומחזהו זוכה פרס הטוני של פדריקו פליני, "שמונה וחצי".

הקרנת הבכורה נערכה ב-18 בדצמבר 2009 בארצות הברית ובאנגליה ובשאר העולם ב-25 בדצמבר באותה שנה.

בסרט ערב רב של שחקנים, הבולטים שבהם: דניאל דיי-לואיס, ג'ודי דנץ', מריון קוטיאר, פנלופה קרוז, סופיה לורן, ניקול קידמן, קייט הדסון ופרגי.

הסרט מספר על במאי קולנוע מתוסכל המנסה לתמרן בין הנשים הרבות בחייו כדי שיוכל לכתוב את התסריט לסרט הבא שלו. הסרט היה מועמד לחמישה פרסי גלובוס הזהב. בנוסף, למרות תקציב של כ-80 מיליון דולר הסרט גרף כ-30 מיליון דולר בלבד.

רוב הביקורות על הסרט היו שליליות.

הוא הופץ בבתי הקולנוע בישראל בשמו המקורי בשפה האנגלית, דבר שנחשב לנדיר, וככל הנראה נעשה על רקע צאתו של הסרט "9" באותה השנה.

== קישורים חיצוניים ==
* 

* 

קטגוריה:סרטים מוזיקליים אמריקאיים
קטגוריה:סרטי 2009
קטגוריה:סרטים על קולנוע
קטגוריה:סרטים מבוססי מחזות זמר מבוססי סרטים
קטגוריה:סרטי סופיה לורן
סוזומו הירסוואה

סוזומו הירסוואה (ביפנית: 平沢進; נולד ב-2 באפריל 1954 בטוקיו) הוא מלחין ויוצר מוזיקת פופ אלקטרונית יפני. הוא מוכר לקהל המערבי בזכות כתיבת מספר פסקולים מצליחים לסרטי אנימה יפניים.

== ביוגרפיה ==
הירסוואה נולד בטוקיו בשנת 1954. החל בלימודים במכללת גאקוין בטוקיו לעיצוב בשנת 1972. בשנים 1972 - 1978, הופיע עם להקתו, "מנדרייק" (Mandrake), שניגנה בסגנון רוק פרוגרסיבי. בשנת 1979 הקים ביחד עם שניים מחבריו מלהקת מנדרייק להקת טכנו-פופ בשם P-Model. הלהקה הוציאה מספר אלבומים במהלך שנות ה-80.

בשנת 1989 הקליט הירסוואה אלבום סולו ראשון והמשיך להופיע עם להקת P-model עד להתפרקותה בשנת 1999. בשנת 2004 הקים את Kaku P-Model בה הוא החבר היחיד. הירסוואה הוציא במהלך השנים מספר פסקולים לסדרות וסרטי אנימה, בהם לסרטים "פפריקה", "סוכן פרנויה" ו"ברזרק".

== קישורים חיצוניים ==
* 

קטגוריה:מלחינים יפנים
קטגוריה:מוזיקאים יפנים
קטגוריה:יפנים שנולדו ב-1954
דומיניק ז'אן לארה

פסל של לארה בחצר כנסיית ואל דה גראס
דומיניק ז'אן לארֵה (בצרפתית: Dominique-Jean Larrey; 8 ביולי 1766 – 25 ביולי 1842) היה מנתח צרפתי בצבאו של נפוליאון בונפרטה, שתרם רבות לפיתוח הרפואה הצבאית.

== חייו ==
לארה נולד בכפר בודאן שבהרי הפירינאים להורים בורגנים. הוא גדל בבורדו, והתייתם מהוריו בגיל 13. לאחר מות הוריו התחנך אצל דודו, אלכסיס, מנתח בכיר בעיר טולוז. לאחר ששימש שוליה במשך שש שנים, נסע לפריז ללמוד אצל הרופא פייר-ז'וזף דסו, שהיה המנתח הראשי באוטל דיו, בית החולים המרכזי והוותיק ביותר בפריז.

לארה היה המנתח הבכיר בצבאו של נפוליאון בונפרטה. בתקופת שירותו, מ-1797 עד 1815, הוא פיתח את השיטה המודרנית לכירורגיה צבאית ויזם הקמתם של בתי חולים שדה ומערכת של אמבולנסים צבאיים, שהוסבו לצורך כך מכלי רכב מלחמתיים. כמו כן, הוא קבע את כללי המיון (טריאז') של הפצועים בקרב, לפיהם הפצועים טופלו לפי חומרת פציעתם ודחיפותה, ללא קשר לדרגתם או אזרחותם. חיילי אויב גם כן טופלו, במקביל לחיילים הצרפתים או בני בריתם.

לארה היה מהאנשים האהובים על נפוליאון, אשר אף אמר עליו: "אם הצבא אי פעם יקים אנדרטה להביע את תודתו, הוא צריך לעשות זאת לכבוד לארה". הוא העניק ללארה את התואר ברון בשנת 1809 בשדה הקרב של וגראם. בשנת 1811 עמד לארה בראשו של צוות כירורגי אשר ביצע כריתת שד ללא הרדמה בפרנסס ברני בפריז. תיאורה את הניתוח שופך אור על יחסי רופא-מטופל במאה ה-19 ועל שיטות ניתוח מוקדמות בבית החולה.

בקרב ווטרלו ב-1815 הורה הדוכס מוולינגטון לחייליו לא לירות בכיוונו של לארה על מנת "לתת לאיש האמיץ הזה זמן לאסוף את הפצועים", והצדיע "לאומץ לבו ולמסירותו בעידן שכבר איננו שלנו". באותו קרב נשבה לארה בידי הפרוסים ונדון למוות. אולם, הוא זוהה על ידי אחד מהמנתחים הגרמנים, שביקש לחוס על חייו. ייתכן שמשום שלארה הציל את חייו של בנו של גבהרט לברכט פון בליכר כשהיה פצוע ונשבה בידי הצרפתים, הוא נחון ונלקח לצרפת תחת ליווי. את שארית חייו הקדיש לכתיבה ולעבודה כרופא אזרחי. הוא מת ב-1842 בליון.

לארה נחשב לאבי הכירורגיה הצבאית המודרנית, וכתביו, שתורגמו לשפות רבות, הם עדיין מקורות בעלי ערך בתחום הרפואה והכירורגיה.

==קישורים חיצוניים==

* 
* 

==לקריאה נוספת==
<div class="mw-content-ltr">
* [https://books.google.co.il/books?id=yGJEAQAAMAAJ&pg=PA15&dq=larrey+ambulance&hl=en&sa=X&ved=2ahUKEwiq0dX_qcLsAhUP1hoKHQZPCWEQ6AEwA3oECAQQAg#v=onepage&q&f=false Louis Alexandre Hippolyte Leroy-Dupré, Memoir of Baron Larrey: Surgeon-in-chief of the Grande Armée. From the French, 1861]
</div>

קטגוריה:אישים הקבורים בבית הקברות פר לשז
קטגוריה:רופאים צרפתים
קטגוריה:רופאים צבאיים צרפתים
קטגוריה:כירורגים צרפתים
קטגוריה:צרפתים במלחמות הנפוליאוניות
קטגוריה:צרפתים שנולדו ב-1766
קטגוריה:צרפתים שנפטרו ב-1842
לינדה נוכלין

לינדה נוכלין (באנגלית: Linda Nochlin; 30 בינואר 1931 – 29 באוקטובר 2017) הייתה היסטוריונית ומבקרת אמנות אמריקאית. תרומתה העיקרית הייתה בחקר אמנות המאה ה-19 וה-20. בנוסף, נחשבת נוכלין לאחת מחלוצות מחקר האמנות הפמיניסטית.

== חייה ==
נוכלין נולדה בניו יורק. בשנת 1952 סיימה את לימודי התואר השני באוניברסיטת קולומביה. את עבודת הדוקטורט סיימה בשנת 1963 באוניברסיטת ניו יורק. נושא המחקר שלה היה הצייר הצרפתי הריאליסט גוסטב קורבה. היא תרמה תרומות רבות לחקר הריאליזם, ואמנות המאה התשע עשרה נותרה עניין מרכזי לאורך כל הקריירה שלה, שכללה תפקידים אקדמיים במכללת ואסר, מרכז הבוגרים באוניברסיטת העיר ניו יורק, אוניברסיטת ייל והמכון לאמנויות יפות באוניברסיטת ניו יורק. כאוצר, נוכלין ארגנה תערוכות כמו "נשים אמניות: 1550–1950" (1976) במוזיאון לאמנות של מחוז לוס אנג'לס ו"פמיניזם גלובלי "(2007) במוזיאון ברוקלין.

בשנת 1971 פורסם את מאמרה בעל ההשפעה "למה לא היו אמניות גדולות?" בכתב העת 'ArtNews'. המאמר הצביע על הממד החברתי המערבי שלא אפשר התפתחות אמנותית שווה לנשים אמניות.

נוכלין המשיכה ביצירת קו מחקר פמיניסטי גם כאוצרת בשורה של פרויקטים כגון התערוכה "נשים אמניות 1550–1950" במוזיאון העירוני לאמנות בלוס אנג'לס בשנת 1976 או "פמיניזם גלובאלי" (Global Feminisms), שהוצגה בשנת 2007 במוזיאון ברוקלין.

==מספריה==
<div style="direction: ltr;">
*Realism, Harmondsworth, Middlesex : Penguin Books, 1971
*Gustave Courbet : a study of style and society, New York : Garland Pub., 1976
*Women, art, and power and other essays, London : Thames and Hudson, 1991
*The politics of vision : essays on nineteenth-century art and society, London : Thames and Hudson, 1991
*Bathers, bodies, beauty : the visceral eye, Cambridge, Mass. Harvard University Press, 2006
</div>

==קישורים חיצוניים==

* 
* 
* 

==הערות שוליים==

קטגוריה:ניו יורק: אישים
קטגוריה:מבקרי אמנות אמריקאים
קטגוריה:פמיניסטיות אמריקאיות
קטגוריה:פמיניסטים אמריקאים
קטגוריה:חוקרות תולדות האמנות
קטגוריה:היסטוריוניות אמריקאיות
קטגוריה:בוגרי מכללת ואסר
קטגוריה:בוגרות מכללת ואסר
קטגוריה:בוגרות אוניברסיטת קולומביה
קטגוריה:בוגרי אוניברסיטת קולומביה
קטגוריה:בעלות תואר דוקטור מאוניברסיטת ניו יורק
קטגוריה:בעלי תואר דוקטור מאוניברסיטת ניו יורק
קטגוריה:אמריקאיות שנולדו ב-1931
קטגוריה:אמריקאים שנולדו ב-1931
קטגוריה:אמריקאיות שנפטרו ב-2017
קטגוריה:אמריקאים שנפטרו ב-2017
אוסיפ צדקין

אוסיפ צדקין (ברוסית: Осип Цадкин; בכתיב לטיני: Ossip Zadkine; 14 ביולי 1890 – 25 בנובמבר 1967) היה אמן צרפתי ממוצא יהודי רוסי. מתלמידיו של הצייר יהודה פן. הוא מוכר בעיקר בשל היותו פסל, אבל הוא גם יצר הדפסי אבן וציורים.

== קורות חייו ==
נולד בשם יוסל ארונוביץ' צדקין בעיר ויטבסק שבאימפריה הרוסית (כיום בבלארוס) לאם סקוטית ואב יהודי.

לאחר השלמת לימודיו בבית ספר לאמנות בלונדון, התיישב צדקין בפריז ב-1910. שם הוא לקח חלק פעיל בתנועת הקוביזם, שהייתה רווחת באותה תקופה. מאוחר יותר הוא פיתח סגנון משלו, המושפע מאוד מן האמנות האפריקאית. במלחמת העולם הראשונה שירת כחובש בצבא צרפת, ונפצע בפעולה. בעת מלחמת העולם השנייה עקר לאמריקה. יצירתו המוכרת ביותר היא כנראה "העיר ההרוסה" (1953) – מצבת זיכרון לזכר הרס מרכז העיר רוטרדם שבהולנד על ידי חיל האוויר הגרמני ב-1940.

צדקין לימד אמנות בבית ספר לפיסול משלו. הוא נפטר בפריז ב-1967, נקבר בבית הקברות מונפרנאס.

מוזיאון צדקין שבפריז, הנמצא בביתו הפרטי, מוקדש לשלל יצירותיו. חלק מיצירותיו מוצגות בישראל.

== גלריה ==
<gallery>
De Verwoeste Stad in de steigers.jpg|"העיר ההרוסה", רוטרדם
Ossip Zadkine-Grosser Orpheus.jpg|"אורפאוס"
'Lotophage', bronze sculpture by Ossip Zadkine, 1961-1962, Tel Aviv Museum of Art, Tel Aviv, Israel.jpg|"לוטופאז'" (Lotophage), ברונזה, 1961, מוצג במוזיאון תל אביב לאמנות
</gallery>

==קישורים חיצוניים==

* 
* 

קטגוריה:צרפתים שנולדו ב-1890
קטגוריה:פסלים יהודים רוסים
קטגוריה:יהודים בלארוסים
קטגוריה:אישים הקבורים בבית הקברות מונפרנאס
קטגוריה:יהודים אנשי הכוחות המזוינים של צרפת במלחמת העולם הראשונה
קטגוריה:מהגרים מרוסיה לצרפת
קטגוריה:מהגרים מצרפת לארצות הברית
קטגוריה:צרפתים שנפטרו ב-1967
קטגוריה:פסלים צרפתים במאה ה-19
קטגוריה:פסלים צרפתים במאה ה-20
דולומיטי סופרסקי

[[קבוצת סלה, כפי שהיא נראית ממסלולי הסקי של סשדה, השייכים לדולומיטי סופרסקי]]
מקפצת הסקי האולימפית ב[[קורטינה ד'אמפצו]]
דולומיטי סופרסקי (Dolomiti SuperSki) הוא סקי פס (Skipass) משותף לשנים-עשר אתרי סקי בהרי הדולומיטים שבצפון איטליה. זהו הסקי פס המשותף השני בגודלו בעולם (אחרי זלצבורג סופר סקי Salzburg Super Ski). הוא מאפשר גלישה על מסלולים באורך של 1,200 קילומטרים ושימוש ב-450 מעליות סקי שונות, בגבהים שבין 3,200-1,500 מטרים. חלק משנים-עשר האתרים הכלולים בסקי פס המשותף- מקושרים זה לזה על ידי מעליות סקי ומסלולי סקי, ואילו חלקם האחר אינו מקושר. אזור הסקי המפורסם ביותר הכלול בדולומיטי סופרסקי הוא טבעת המסלולים של סלה רונדה, המקיפה את קבוצת סלה, והכוללת מסלולים מארבעה אזורי סקי שונים. אתר הסקי של קורטינה ד'אמפצו (Cortina d'Ampezzo) ארח את אולימפיאדת החורף של שנת 1956, והוא ממשיך לארח טורנירים בינלאומיים מדי שנה.

אזורי הסקי השייכים לדולומיטי סופרסקי:
# קורטינה ד'אמפצו (Cortina d'Ampezzo)
# פלאן דה קורון (Plan de Corones)
# אלטה באדיה (Alta Badia)
# ואל גרדנה-אלפי די סיוזי (Val Gardena-Alpe di Siusi)
# ואל די פאסה-קארצה (Val di Fassa-Carezza)
# אראבה-מרמולאדה (Arabba-Marmolada)
# אלטה פוסטריה (Alta Pusteria: Baranci, Monte Elmo, Croda Rossa di Sesto)
# ואל די פיימה-אובראגן (Val di Fiemme-Obereggen)
# סן מרטינו די קסטרוצה-פאסו רולה (San Martino di Castrozza-Passo Rolle)
# ואלה איזארקו (Valle Isarco (Plose)
# טרוואלי (Trevalli)
# מונטה צ'יווטה (Monte Civetta)
# קאנזיי (canazei)

== קישורים חיצוניים ==
* 

* [http://www.dolomitisuperski.com/ דולומיטי סופרסקי]

קטגוריה:אתרי סקי באיטליה
קטגוריה:איטליה: גאוגרפיה
מורי ארקין

משה "מורי" ארקין (נולד ב-23 באוקטובר 1952) הוא איש עסקים ישראלי.

== ביוגרפיה ==
ארקין נולד בשנת 1952 ברמת גן. הוריו לובה וזיאמה ארקין, אשר באו מרוסיה ב-1932, עסקו ברוקחות והיו בעלי בית מרקחת ברחוב לוינסקי בתל אביב. בשנת 1961, בשובו מקלן, יסד אביו את חברת "אגיס" (מלטינית: פעלתנות), שעסקה ביבוא תרופות לישראל.

כדובר רוסית, הוצב ארקין לשירות באגף המודיעין ביחידה 848 בסיני. שירת בתקופת במלחמת יום הכיפורים. בתחילת שנות ה-70 מת אביו, ומורי, אז חייל בן 19, קיבל לידיו את האחריות על החברה.

ארקין רכש תואר ראשון בארכאולוגיה ומקרא ולמד לתואר שני בפסיכולוגיה פיזיולוגית באוניברסיטת תל אביב ותואר שני בפילוסופיה של המדע. הוא פרסם בשנת 1997 מאמר ברבעון "Art Bulletin" בשם "ניתוח אינטרדיסציפלינרי של הפייטה מפירנצה של מיכלאנג'לו". בשנת 2003 הפיק דיסק משירי משוררים אותם הוא הלחין וביצעו אשתו, דוריס ארקין, לצד קרן הדר ואריק לביא. הוא עובד על דיסק נוסף משירי רחל המשוררת.

בשנת 2004 נמכרה "אגיס" לחברת התרופות האמריקאית "פריגו" בסכום של 831 מיליון שקל. באוקטובר 2005 רכש מניות בחברת בזק בסך 170 מיליון דולר. בשנת 2007 מכר אותן לשלמה נחמה ב-470 מיליון דולר.

ארקין מחזיק ב-1.5% מבנק הפועלים ובנק לאומי והיה בשנים 2010 עד 2013 הבעלים של הפועל רמת גן בכדורגל, אותה רכש לאחר שנקלעה לחובות. הוא בעל החזקות בכעשרים חברות המפתחות ציוד רפואי ותרופות.

בשנת 2015 הטילה עליו רשות המיסים לשלם כופר בסך 10,000 ש"ח, משום "שנחשד באי-דיווח על מימוש אופציות בשנים 2006–2010 ללא הצדק סביר".

ב-2017 נודע כי ארקין השקיע כ-90 מיליון ש"ח עבור 5.6% בקבוצת ביטוח ישיר.

בשנת - 2019 רכש ארקין את החזקותיה של קרן פימי בחברת נובולוג. נכון לסוף שנת 2019 מחזיק ארקין כ-12% מחברת נובולוג.

ב-2016 העריך פורבס את הונו של ארקין ב-1.3 מיליארד דולר.

ארקין נשוי לדוריס, פסיכולוגית, וגר בכפר שמריהו. הוא אב לשלושה ילדים: ניר, לשעבר אלוף ישראל לנוער בסקווש וכיום שחקן בנבחרת ישראל; איתי, לשעבר שוער הפועל רמת גן בכדורגל; וקרן.

== קישורים חיצוניים ==
* 
* 
* 
* 
* 

==הערות שוליים==

קטגוריה:אנשי עסקים ישראלים
קטגוריה:זוכי פרס התעשייה
קטגוריה:הפועל רמת גן
קטגוריה:ישראלים שהוטל עליהם עונש של כופר
קטגוריה:מיליארדרים ישראלים
קטגוריה:כפר שמריהו: אישים
קטגוריה:בוגרי בית הספר אהל שם
קטגוריה:בוגרי אוניברסיטת תל אביב
קטגוריה:ישראלים שנולדו ב-1952
פונקציית זוגיות

באלגברה בוליאנית, פונקציית זוגיות היא פונקציה בוליאנית המחזירה 1 אם מספר האחדות בווקטור הקלט הוא אי זוגי.

פונקציית הזוגיות ראויה לציון בשל תפקידה במחקר תאורטי של סיבוכיות מעגלים.

==תכונות==

פונקציית הזוגיות היא פונקציה בוליאנית סימטרית.

פונקציית הזוגיות ב-n משתנים ושלילתה הן היחידות עבורן הצורה הנורמלית הדיסיונקטיבית תהיה בהכרח בעלת המספר המקסימלי של <math>2^{n-1}</math> פרדיקטים באורך n וכן הצורה הנורמלית הקוניוקטיבית תהיה בעלת המספר המקסימלי של <math>2^{n-1}</math> פסוקיות מאורך n.

==סיבוכיות מעגלים==

בשנות השמונים המוקדמות של המאה העשרים מריק פורסט, ג'יימס סאקס ומייקל סיפסר ובאופן בלתי תלוי מיקלוס אג'טאי מצאו חסם תחתון על-פולינומי על הגודל של מעגלים בוליאניים קבועי-עומק עבור פונקציית הזוגיות. כלומר, הם הראו כי לא קיים מעגל קבוע-עומק מגודל פולינומי שיכול לחשב את פונקציית הזוגיות. תוצאות דומות הושגו גם עבור פונקציות הרוב, הכפל והסגור הטרנזיטיבי, על ידי רדוקציה למקרה של פונקציית הזוגיות. עד אותו זמן היו ידועים רק חסמים תחתונים ליניאריים עבור פונקציות טבעיות אחדות.
בעקבות זאת פורסמו מספר הולך וגדל של חסמים תחתונים. לבסוף, בשנת 1984 ג'ואן הסטאד (שזכה ב-1994 בפרס גדל עבור עבודתו זו) מצא חסם תחתון אקספוננציאלי הדוק על גודל המעגלים הבוליאניים קבועי העומק עבור פונקציית הזוגיות. למעשה, למת המיתוג של הסטאד טומנת בחובה את הקושי הטכני שבמציאת חסמים תחתונים שכאלו.

==הגרסה האינסופית==

פונקציית זוגיות אינסופית היא פונקציה <math>f\colon \{0, 1\}^{\omega} \to \{0, 1\}</math> הממפה כל מחרוזת בינארית אינסופית ל-0 או 1, והיא בעלת התכונה הבאה: אם <math>\ w</math> ו-<math>\ v</math> הן מחרוזות בינאריות אינסופיות השונות זו מזו רק במספר סופי של קואורדינטות, אז <math>\ f(w) = f(v)</math> אם ורק אם <math>\ w</math> ו-<math>\ v</math> שונות זו מזו במספר סופי של קואורדינטות.
בהנחת אקסיומת הבחירה ניתן להוכיח בקלות שפונקציית זוגיות אינסופית קיימת וישנן <math>2^{\mathfrak{c}}</math> פונקציות כאלו - כמספר כל הפונקציות מ-<math>\ \{0, 1\}^{\omega}</math> ל-<math>\ \{0, 1\}</math>. מספיק לקחת נציג אחד לכל מחלקת שקילות של היחס <math>\approx</math> המוגדר כך: <math>w \approx v</math> אם ורק אם <math>\ w</math> ו-<math>\ v</math> שונים במספר סופי של קואורדינטות. בהינתן נציגים כאלו, נוכל למפות את כולם ל-0. יתר ערכי <math>\ f</math> ייקבעו באופן חד משמעי.
לעיתים קרובות משתמשים בפונקציות זוגיות אינסופיות בתאוריה של מדעי המחשב ובתורת הקבוצות בשל הגדרתם הפשוטה - ומצד שני - הסיבוכיות התיאורית שלהן. למשל, ניתן להראות שתמונה הפוכה <math>\ f^{-1}[0]</math> היא קבוצת לא-בורל.

==הערות שוליים==

קטגוריה:אלגברה בוליאנית
זוגיות
סרמד

סרמד קשאני (1590–1661), ידוע גם כמוחמד סעיד (בפרסית: سرمد), היה מיסטיקן פרסי מהמאה ה-17, משורר, וקדוש דתי בהודו, ממוצא יהודי וארמני.
== ביוגרפיה ==
סרמד היגר להודו יחד עם משפחתו היהודית, אשר עסקה במסחר והייתה דוברת השפה פרסית. הוא עזב את אשתו, ויתר על יהדותו והתאסלם, ולאחר מכן המיר את דתו להינדואיזם, שגם אותה זנח לבסוף. סרמד נודע בהערכה ובלעג מעורבים בהם התייחס לדתות הגדולות של זמנו. הוא כתב שירה דתית בערבית ובפרסית בצורה השירית המרובעת. תפקידו כסוחר הקנה לו שליטה בשפות הערבית והפרסית.

לקראת סוף המסע התאהב סרמד בנער בן 14, הינדואי. אהבתו הובילה לשינוי תודעתי קיצוני אשר גרם לו לוותר על הונו ורכושו, ולא לחשוש משום מוסכמה חברתית. הוא הסתובב ברחובות ובחצר הממלכה כפאקיר כשהוא עירום לחלוטין.

במהלך חייו תרגם סרמד את התורה לפרסית.

הוא הגדיר את עצמו כ"סופי, כומר קתולי, נזיר בודהיסטי, רב יהודי, כופר ומוסלמי".
השתייכותו הדתית נותרה שנויה במחלוקת מצד יהודים, מוסלמים וההינדואים.

הוא הוצא להורג על ידי אורנגזב באשמת כפירה.

קברו בחלק הישן של העיר דלהי או דלהי הישנה, הוא מקום עלייה לרגל.

לאחר צאת ספרה "ציפור בעיר הקודש" בשנת 2019 שעסק בסרמד, בשנת 2020 הסופרת הישראלית דליה כהן-קנוהל, התחילה צילומים ראשוניים לסרט תיעודי עלילתי על סרמד וליהקה לתפקיד סרמד את השחקן הישראלי אליעז ראובן-דנדקר ושוחרר קדימון לסרט, הפרויקט כולו נגנז בשל התפרצות מגפת הקורונה והקפאת המימון לסרט.

==לקריאה נוספת==
* 

==קישורים חיצוניים==
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:משוררים יהודים פרסים
קטגוריה:משוררים יהודים הודים
קטגוריה:הודו: דת ופילוסופיה
קטגוריה:יהודים שהתאסלמו
קטגוריה:ילידי 1590
קטגוריה:נפטרים ב-1661
עכבת וארבורג

עכבת וארבורג (באנגלית: Warburg impedance) באלקטרוכימיה הוא רכיב במעגלים חשמליים המייצג תגובה כימית שקצבה מוגבל על ידי קצב הדיפוזיה, מה שמכונה תגובה מבוקרת דיפוזיה. שימושה העיקרי הוא בניתוח מדידות עכבה חשמלית של מערכות כימיות, וחשיבותו באפשרות לדמות מערכות בהן ישנה כמות מספקת של אנרגיה, וקינטיקה מהירה.

רכיב חשמלי זה נהגה לשימוש במדידות עכבה חשמלית, ואינו קיים פיזית, עם זאת המידע הכימי שמופק ממנו רב חשיבות.

== הצורך ברכיב ==
במדידות עכבה חשמלית רבות מופיע בדיאגרמת נייקוויסט ישר ששיפועו 45 מעלות במרחב התדירויות הנמוכות.
להתנהגות זאת, בתחילה, לא היה רכיב חשמלי מתאים. הסיבה לכך היא שהתנהגות זו מעידה על כך שהגורם המגביל את התגובה האלקטרוכימית הוא הדיפוזיה.

במקרה זה יש במערכת אנרגיה מספקת להתגבר על מחסום האנרגיה של התגובה, ואף הקינטיקה מהירה מאוד, לכן מה שמגביל את קצב התגובה הוא הגעת הצורונים לאלקטרודה, וזו תלויה בדיפוזיה שלהם.
מכיוון שבתורת החשמל אין תופעה מקבילה (שם הדיפוזיה של אלקטרונים זניחה ביחס לסחיפתם או מהירותם בתנועה בהשפעת פוטנציאל), התעורר הצורך להמציא רכיב חשמלי דמיוני שיתאר תגובה שקצבה תלוי דיפוזיה, והוא עכבת וארבורג.

== התנהגות הרכיב ==
עכבת הרכיב נתונה על ידי הנוסחא:
Z<sub>w</sub>=σ/w<sup>0.5</sup>-iσ/w<sup>0.5</sup>

כאשר Z<sub>w</sub> - העכבה כפונקציה של התדירות הזוויתית, w- התדירות הזוויתית, σ- מקדם וארבורג, i- הוא בסיס המספרים המרוכבים.

== דליית מידע מהרכיב ==
התנהגות חשמלית המתאימה לרכיב מעידה על מצב בו התגובה היא תלוית דיפוזיה, וזהו מידע חשוב כשלעצמו. 
יותר מכך, על דרך השלילה דבר זה מוכיח את הקינטיקה המהירה וטיפוס על פני מחסום האנרגיה.
ערכים כמותיים ניתן להוציא באמצעות מקדם וארבורג.

== לקריאה נוספת (באנגלית) ==
* Bard & Faulkner, Electrochemical Methods: Fundamentals and Applications, Second Edition, wiley, January 2001.

== ראו גם ==
* מדידות עכבה חשמלית

== קישורים חיצוניים ==

* [http://www.consultrsr.com/resources/eis/diffusion.htm עכבת וארבורג] - באתר (Gamry)

קטגוריה:אלקטרוכימיה
קטגוריה:כימיה אנליטית
נפת כנרת

נָפַת כִּנֶּרֶת (נקראת לעיתים נפת טבריה) היא נפה במחוז הצפון במדינת ישראל. הנפה קרויה על שם הכנרת הנמצאת בשטחה.

שטח הנפה הוא 529 קמ"ר. ההתיישבות היהודית על גדות הכנרת החלה בעשור הראשון של המאה ה-20 ובה הוקם הקיבוץ הראשון בארץ ישראל, דגניה.

הנפה מחולקת לשני אזורים טבעיים: "אזור כנרת" (221) ו"אזור גליל תחתון מזרחי" (222).

== דמוגרפיה ==
אוכלוסיית הנפה נכון לשנת 2023 היא 145,100 בצפיפות של כ-274 נפשות בקמ"ר. אוכלוסיית הנפה מורכבת בעיקר יהודים, צ'רקסים וערבים (מוסלמים, נוצרים, דרוזים ובדואים). האוכלוסייה הלא-יהודית ברובה המוחלט, שוכנת במערב הנפה בעיר מע'אר.

בנפה 55 יישובים. 51 יישובים יהודיים, 3 יישובים ערבים ויישוב צ'רקסי אחד (כפר כמא). מתוך היישובים הערביים, אחד בעל רוב נוצרי (עיילבון), אחד בדואי (ואדי אל-חמאם) ואחד מעורב בעל רוב דרוזי (מע'אר), השוכן בצפון מערב הנפה, בו חיים כ-21 אלף תושבים, כמחציתם דרוזים.

==ערים==
*טבריה כ-49 אלף תושבים.
*מע'אר כ-24 אלף תושבים, רובם דרוזים, ישנם גם מיעוטים נוצרים ומוסלמים.

== מועצות מקומיות ==
* יבנאל כ-4,500 איש
* כפר כמא כ-3,500 איש
* כפר תבור כ-4,500 איש
* מגדל כ-2,100 איש
* עיילבון כ-5,800 איש

==מועצות אזוריות==
* מועצה אזורית הגליל התחתון (כ-13,100 אלף תושבים)
* מועצה אזורית עמק הירדן (כ-14,500 אלף תושבים)

==קישורים חיצוניים==

==הערות שוליים==

קטגוריה:מחוז הצפון
קטגוריה:ישראל: נפות
ויליאם רדפילד

ויליאם קוקס רדפילד (באנגלית: William Cox Redfield; 18 ביוני 1858 - 13 ביוני 1932) היה פוליטיקאי אמריקני, חבר בית הנבחרים של ארצות הברית ומזכיר המסחר בקבינט הנשיא וודרו וילסון.

==ביוגרפיה==
רדפילד נולד באולבני שבניו יורק ובשנת 1867 עבר עם משפחתו לפיטספילד שבמסצ'וסטס. הוא התחנך בבתי ספר ציבוריים ועל ידי מורים פרטיים בביתו. עיסוקיו הראשונים היו בסניף הדואר העירוני ומאוחר יותר סוכן מכירות בחברה לייצור נייר. בהיות בן 19 עבר לעיר ניו יורק והחל לעבוד בתחום הדפוס. בשנת 1883 עבר לעיסוקים בתחומי מסחר וביטוח.

בשנת 1896 היה רדפילד ציר לוועידת המפלגה הדמוקרטית הלאומית שהתכנסה באינדיאנפוליס. באותה שנה התמודד מטעמה ללא הצלחה לבית הנבחרים של ארצות הברית. בין השנים 1902–1903 שימש מנהל העבודות הציבוריות בברוקלין. בשנת 1911 נבחר מטעם המפלגה הדמוקרטית כחבר בית הנבחרים. כעבור שנה הציג מועמדותו בבחירות הפנים-מפלגתיות לקביעת מועמד המפלגה לתפקיד סגן נשיא ארצות הברית. אי הצלחתו הביאה להחלטתו להתמודד לכהונה נוספת בבית הנבחרים. בשנת 1913 סיים כהונתו, אך מונה על ידי הנשיא וודרו וילסון למזכיר המסחר בממשלו.

רדפילד היה הראשון לכהן בראש מחלקת המסחר, אשר הופרדה לראשונה ממחלקת המסחר והעבודה. בתפקיד זה כיהן עד התפטרותו ב-1919. לאחר מכן עסק בבנקאות ובביטוח בניו יורק ובברוקלין.

נפטר בשנת 1932 ונקבר באולבני.

==קישורים חיצוניים==

* 
* 

קטגוריה:חברי המפלגה הדמוקרטית (ארצות הברית)
קטגוריה:חברי בית הנבחרים של ארצות הברית ממדינת ניו יורק
קטגוריה:מזכירי המסחר של ארצות הברית
קטגוריה:חברי הקבינט של ארצות הברית בממשל וודרו וילסון
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:אמריקאים שנולדו ב-1858
קטגוריה:אמריקאים שנפטרו ב-1932
נפת יזרעאל

נפת יזרעאל (נקראת לעיתים נפת עפולה) היא נפה במחוז הצפון במדינת ישראל. הנפה קרויה על שם עמק יזרעאל הנמצא בשטחה. 

שטח הנפה הוא 1,193 קמ"ר.

נכון לשנת 2015 חיים בנפה כ-490,300 תושבים.

{| class="wikitable"
! style="font-size:120%; background:#aaff66;" | ערים
! style="font-size:120%; background:#aaff66;" | מועצות מקומיות
! style="font-size:120%; background:#aaff66;" | מועצות אזוריות
|-
| valign="top" |
* יקנעם עילית
* מגדל העמק
* נצרת
* נוף הגליל
* עפולה
* בית שאן
| valign="top" |
* אכסאל
* בסמת טבעון
* בועיינה-נוג'ידאת
* דבורייה
* זרזיר
* טורעאן
* יפיע
* כעביה-טבאש-חג'אג'רה
* כפר כנא
* משהד
* עילוט
* עין מאהל
* ריינה
* רמת ישי
* שבלי - אום אל-גנם
| valign="top" |
* מועצה אזורית אל-בטוף
* מועצה אזורית בוסתאן אל-מרג'
* מועצה אזורית הגלבוע
* מועצה אזורית מגידו
* מועצה אזורית עמק המעיינות
* מועצה אזורית עמק יזרעאל
|}

קטגוריה:מחוז הצפון
קטגוריה:ישראל: נפות
רב זביד (השני)

רב זביד היה אמורא בבלי בדור הרביעי והחמישי. היה תלמידם של אביי ורבא ובר פלוגתא של רב פפא. רב כהנא היה תלמידו.

לפי הכתוב באגרת רב שרירא גאון, כיהן שנים אחדות כראש ישיבת פומבדיתא.

נשא לאישה את אמו של רב זוטרא בר טוביה, אך לאחר זמן מועט גירשה.

==מותו==
בתלמוד מסופר שכשרבי חייא פרוואה היה בביתו של ריש גלותא, הוא התיר לאכול ביצה שנצלתה על ידי גויים, משום שכך סוברים חזקיה ובר קפרא. כששמע זאת רב זביד, הוא אמר לאנשי ביתו של ריש גלותא לא לשמוע לדברי רבי חייא, ולהימנע מאכילת ביצה כזו, משום בישולי גויים, כי כך סוברים רבי יוחנן ואביי. התלמוד מספר, שבשלב זה . על פי פירוש רש"י פירוש משפט זה הוא, שאנשי בית גלותא כעסו על פסקו המחמיר של רב זביד, ולכן הרגו אותו על ידי שהשקוהו בכוס של חומץ.

==קישורים חיצוניים==

* 
* 

== הערות שוליים ==

קטגוריה:הדור הרביעי לאמוראי בבל
קטגוריה:הדור החמישי לאמוראי בבל
קטגוריה:ראשי ישיבת פומבדיתא
קטגוריה:תלמידי רבא
קטגוריה:תלמידי אביי
רב זביד מנהרדעא

רב זְבִיד מנהרדעא היה אמורא בבלי בדור הרביעי מחכמי ישיבת נהרדעא. היה חברו של רב דימי ורבם של אמימר ורב כהנא מפום נהרא.

אמימר, כבן ישיבת נהרדעא העדיף את דבריו של רב זביד מנהרדעא, על פני אמוראים אחרים, כרב כהנא, רב פפי ורב זביד

==קישורים חיצוניים==
* 
* 

==הערות שוליים==

קטגוריה:הדור הרביעי לאמוראי בבל
דיודת גאן

עכבה ממשית שלילית]]
דיודת גאן
דיודת גאן היא רכיב חשמלי, סוג מיוחד של דיודה בעלת עכבה חשמלית ממשית שלילית במעגלים חשמליים בהם זורם זרם חילופין בתדירות גבוהה. כמו כן יש לה חשיבות בתורות מצב מוצק ומוליכים למחצה בגלל המבנה המיוחד שלה.

== מבנה דיודת הגאן ==
בדיודת גאן קיימים שלשה אזורים שוני אילוח – השניים הקיצוניים מאולחים באילוח חנקני בריכוז גבוה בקצוות ואילוח בריכוז מתון בחלק האמצעי. כפועל יוצא החלק האמצעי הוא בעל ההתנגדות הגבוהה ביותר.
בהפעלת מתח חשמלי על הדיודה, מפל המתחים על החלק האמצעי יהיה הרב ביותר. בהגבהת המתח הנופל על הדיודה, התנגדות חלק זה תגבר, והוא ימנע גידול של הזרם. באופן זה נוצרת עכבה ממשית שלילית.

בכך נבדלת דיודת גאן מדיודות רגילות בהן נהוג לחבר בין מוליך למחצה עם אילוח חנקני למוליך למחצה עם אילוח זרחני. העכבה של דיודה רגילה היא רק ממשית חיובית, ואילו של דיודת גאן היא גם עכבה ממשית שלילית לעיתים.

== הסתכלות מיקרוסקופית ==
לחומר גליום ארסניד (GaAs) יש פס שלישי מעל לשני הפסים המקובלים בדרך כלל בתורת המצב המוצק (פס ערכיות ופס הולכה). הפער בין הפס השני לשלישי אינו ישיר.
בהתאם למבנה השפל באנרגיה בכל פס הולכה נקבעת לאלקטרון (או לחור) מסה אפקטיבית,
המבטאת את התנגדותו של האלקטרון (או החור) להאצה על ידי כוח חיצוני (בדרך כלל כוח חשמלי).
חקר מבנה הפסים של גליום ארסניד מראה שבתנאים מסוימים המסה האפקטיבית בפס השלישי נמוכה מזו בפס השני ולכן האלקטרון שם מואץ יותר. בהאצה גבוהה יותר האלקטרון זורם מהר יותר, כלומר התנגדות נמוכה יותר.

== יישומים ==
דיודת גאן משמשת במחוללים נמוכי מתח וגבוהי תדירות.
בשנות השבעים של המאה העשרים הם היו בשימוש על ידי חובבי רדיו בבריטניה.
מנתחי מדידות עכבה חשמלית משתמשים בה למידול תוצאות בהן מתקבלת עכבה ממשית שלילית.
גם במכשירי מיקרוגל יש שימוש בדיודה זאת, בשל יכולתה להשפיע על הזרם בתדירויות גבוהות.

== ראו גם ==

* מדידות עכבה חשמלית
* מיקרוגל

== לקריאה נוספת ==
* אדיב בר-לב, גדי גולן, התקני מוליכים למחצה ומיקרואלקטרוניקה, האוניברסיטה הפתוחה, 2000.

==קישורים חיצוניים==

קטגוריה:ערכים שבהם תבנית בריטניקה אינה מתאימה
גאן
שיווי משקל אפסילון

בתורת המשחקים, שיווי משקל אפסילון (<math>\ \varepsilon</math>) הוא פרופיל אסטרטגיה שמקיים בקירוב את התנאי של שיווי משקל נאש. <math>\varepsilon</math> הוא מספר המייצג את הקרבה לשווי המשקל במשחק שבו לא מתקיים שווי משקל נאש מדויק, והוא יכול להיות קטן כפי רצוננו.
שיווי משקל-ε נפוץ בעיקר במשחקים אקראיים, שעלולים להיות בעלי אורך אין סופי. 

קיימים מספר משחקים כאלה ללא שיווי משקל נאש, אבל בעלי שיווי משקל-<math>\varepsilon</math> עבור כל <math>\varepsilon</math> גדול ממש מ-0.

== הגדרה ==
בהינתן משחק וערך <math>\varepsilon</math> לא שלילי, נאמר שפרופיל אסטרטגיה הוא בעל שיווי משקל-<math>\varepsilon</math> אם אף שחקן לא יוכל להרוויח יותר מ <math>\varepsilon</math> על ידי שינוי אסטרטגיה.
כל שיווי משקל נאש מהווה שיווי משקל-<math>\varepsilon</math> עבור <math>\varepsilon = 0</math>.

הגדרה מתמטית:

יהי <math>G=(N,S=S_1\times\cdots\times S_N, u: S \rightarrow \reals^N)</math> משחק של N שחקנים, כאשר לשחקן ה-i קבוצת אסטרטגיות <math>S_i</math>, ופונקציית תועלת <math>u_i</math>.

בהינתן <math>\varepsilon \geq 0</math> פרופיל <math>S \in S_1 \times \cdots \times S_N</math> יהיה שיווי משקל-<math>\varepsilon</math> אם מתקיים ש <math>u_i(S)\geq u_i(s_i^',s_{-i})-\varepsilon </math> 

עבור כל <math>s_i^' \in S_i , i \in N</math>.

== דוגמה ==
דוגמה למשחק ללא שיווי משקל נאש אבל כן בעל שיווי משקל-<math>\varepsilon</math> לכל <math>\varepsilon</math> גדול מ-0.

תיאור המשחק: שחקן א' מטיל מטבע, ושחקן ב' צריך לנחש את מה שמורה המטבע.
אם שחקן ב' מנחש נכון הוא זוכה במטבע. אם הוא ניחש פלי והתוצאה הייתה עץ המשחק נגמר עם תמורה 0 לשני השחקנים.
אם הוא ניחש עץ והתוצאה הייתה פלי ממשיכים במשחק ושחקן א' מטיל את המטבע שוב. אם המשחק ממשיך עד אינסוף התמורה היא 0 לשני השחקנים

אין אסטרטגיה של שחקן ב' שיכולה להבטיח תמורה של 1, ולכן במשחק זה לא מתקיים שיווי משקל נאש.

לעומת זאת, בהינתן <math>\varepsilon > 0</math> שחקן ב' ינקוט באסטרטגיה הבאה: הוא ינחש פלי בהסתברות של <math>\varepsilon</math> וינחש עץ בהסתברות של <math>1-\varepsilon</math>. תוחלת התועלת של שחקן ב' באסטרטגיה זו היא לפחות <math>1-\varepsilon</math> בעוד שראינו שאין אף אסטרטגיה עם תועלת של 1.

מכאן נובע ששחקן ב' לא יכול לשפר את תוחלת הרווח שלו ביותר מ-<math>\varepsilon</math>, ולכן זהו שיווי משקל-<math>\varepsilon</math>.

קטגוריה:תורת המשחקים
יציאת חירום (להקה)

יציאת חירום היא להקת רוק ישראלית.

==תולדות הלהקה==
לקראת אמצע 1997 נפגשו חברי הלהקה יוסי ברוש, אלכס טופל ועדי חייט (יוסי ואלכס היו חברים כבר שנים לפני כן) והקליטו, כניסיון, שלושה שירים בלבד. ההקלטות עלו יפה וכחודשיים מאוחר יותר, הם נפגשו שוב והקליטו אלבום מלא. אלבום הבכורה שלהם נושא את שם הלהקה ומכיל בלדות רוק המתעסקות בעיקר באהבה. באלבום זה נכללו הלהיטים: "קחי לך זמן", "נהדרת" ו"אלפי ילדים מוכים" שבו מתארח נתן זהבי.

עם סיום הקלטת הדיסק, הלהקה לא זכתה לחשיפה תקשורתית רבה והפסיקה להופיע. רק לקראת סוף העשור הראשון של המאה ה-21, הלהקה חזרה להופיע, בעקבות תהליך ייחודי - הדיסקים הגיעו למטיילים ישראלים ברחבי העולם כך שרבים הכירו את הלהקה דווקא בחו"ל בעת טיול, כפי שמעיד סולן הלהקה: "...במהלך השנים כל אחד מהלהקה הלך לדרכו שלו, אבל כשהופענו בשנה האחרונה לא האמנו שהקהל מכיר את כל המילים של השירים. היו הרבה ישראלים שטיילו בחוץ לארץ ומתברר שהדיסק שלנו תפס חזק במזרח ובדרום אמריקה..." המוזיקה הושמעה בעיקר בדרום אמריקה, הודו, ואוסטרליה, בעוד שבארץ השירים זכו לחשיפה מועטה ברדיו (תהליך זה דומה לתהליך שעברה הלהקה "בית הבובות", למרות שכרונולוגית, הקדימה "יציאת חירום" את "בית הבובות" בשמונה שנים).

לאחר כעשר שנים ממועד יציאת האלבום הראשון, שבה הלהקה התאחדה ונוכחה לדעת שאנשים רבים מכירים את שיריה. יציאת חירום חזרה להופיע במועדונים רבים ברחבי הארץ, והוציאה אלבומה את אלבומה השני, "צעקה אחת ארוכה", (2008), מתוכו הצליח השיר "משהו בך". במספר שירים באלבום זה הצטרף רועי זו-ארץ, שהיה אחראי על כלי המיתר באלבום.

משנת 2008 ממשיך ליצור ולהופיע הקול מאחורי ההרכב, כותב השירים והלחנים והזמר אלכס טופל בהפקתו ובליווי המוזיקלי של עדי חייט.

==חברי הלהקה==
אלכס טופל: שירה
עדי חייט: קלידים

==דיסקוגרפיה==
* יציאת חירום (1997) - בולטים בו השירים: "קחי לך זמן", "נהדרת" ו"אלפי ילדים מוכים".
* צעקה אחת ארוכה (2008) - בולט בו השיר: "משהו בך".
*על כנפי הדמיון (2018)
*הופעה בפלוטו (2018)

==קישורים חיצוניים==

* 
* 

==הערות שוליים==

קטגוריה:צמדים מוזיקליים ישראלים
קטגוריה:להקות רוק ישראליות
קטגוריה:להקות שהוקמו בשנת 1997
רקסהאם

רקסהאם (באנגלית: Wrexham, בוולשית: Wrecsam) היא עיר בוויילס והמרכז המנהלי של המחוז העירוני רקסהאם. זוהי העיר הגדולה ביותר בצפון ויילס והרביעית בגודלה בוויילס כולה.

== היסטוריה ==
למרות ממצאים המעידים על התיישבות באזור כבר לפני 8,000 שנים, ההתיישבות המתועדת הראשונה באזור היא טירת ריסטלהאם, מספר קילומטרים ממיקום העיר כיום, בשנת 1161 לספירה. בשנת 1536 העיר שויכה למחוז דנבישייר וחולקה לשני חלקים: רקסהאם רגיס תחת משטר המלך ורקסהאם אבוט תחת מנזר הווָאלי קרוּסיס אָבִּי שליד העיירה ל'אנגול'ן. במהלך המאה ה-18 נודעה רקסהאם בתעשיית הבורסקאות שלה, ובמחצית המאה ה-18 היא החלה תהליך של תיעוש וגדילה כחלק מהמהפכה התעשייתית.

במחצית השנייה של המאה ה-20, כמו ערים ולשיות רבות, נפגעה רקסהאם מדעיכת תעשיית הפחם וסגירת מפעלים רבים, אך בשנים האחרונות היא החלה להתאושש מעט ולבסס את מעמדה כמרכז מסחרי ותרבותי אזורי, יחד עם ביסוס תעשיית היי-טק.

בעיר רקסהאם שוכנים מכללת ייל (Yale College) ובית החולים מיילור, אחד משלושת בתי החולים הראשיים של צפון ויילס. כמו כן היא משמשת מקום משכנו של שירות הבריאות הלאומי (NHS) בצפון מזרח ויילס.

==קישורים חיצוניים==

* 
* 

קטגוריה:ויילס: ערים
קטגוריה:רקסהאם (מחוז)
מדרדאוש

מדרדאוש (פורטוגזית: Madredeus, "אֵם האל") היא להקה פורטוגלית, המשלבת מוזיקה עממית (שלעיתים משויכת לפאדו) עם פולקלור מודרני של פורטוגל. מילות השירים – לעיתים קרובות מלאנכוליות ומתייחסות לים, למסע ולכמיהה - ממשיכות מסורת של שירה שלקוחה מימי הביניים, עם מוטיבים ברורים של הסוגה הלירית הארוטית שייחודית לצפון-מערב חצי האי האיברי. מדרדאוש מכרו מעל 3 מיליון עותקים מאלבומיהם ברחבי העולם.

== היסטוריה ==
חברי ההרכב המקוריים השתנו במהלך פעילותה של הלהקה, מאז שקמה בשנת 1985. אל המייסדים פֶדרו איירש מגליַאאֵש (Magalhães, ; גיטרה קלאסית) ורודריגו ליאאו (Leão; סינתיסייזר) הצטרפו פרנסישקו ריביירו (Ribeiro; צ'לו) וגבריאל גומש (Gomes; אקורדיון) בשנה העוקבת. את הסולנית טרזה סלגיירו (Salgueiro) הם מצאו, בתום חיפושים אחר קול נשי, במועדון-לילה בליסבון. לאחר שהסגנון שלהם מצא חן בעיני סלגיירו והיא הסכימה להצטרף, ההרכב הקליט לבסוף את תקליט הבכורה - "Os dias da Madredeus" ("ימי מדרדאוש") - ב-1987. האלבום הוקלט בחדר-החזרות שלהם, שלא היה אלא מנזר נטוש, והפקתו לוותה בקשיים מיוחדים הודות להפרעות מחרישות-אוזניים מדי חמש דקות שהגיעו מהרכבת החשמלית העירונית שנסעה בדיוק מעל. כמחווה לנוכחות הבלתי נמנעת הזאת בהשמעותיהם קראו עצמם חברי ההרכב אחר תחנת הקצה של הקו שבו נחה המסילה הסמוכה, Madre de Deus - שבניב המקומי קוצר לשם הלהקה הנוכחי.

ב-1993 עזב מגליאאש את הלהקה באופן זמני, כשהוא מוחלף בהופעות החיות על ידי ז'וזה פיישוטו שניגן על גיטרה קלאסית. כשמגליאאש שב מאוחר יותר, הייתה החמישייה לשישייה, עם שני גיטריסטים. הלהקה הוציאה מספר אלבומים וקנתה לה פופולריות רבה בפורטוגל, אך נותרה די אלמונית מחוצה לה.

מצב זה השתנה ב-1994, כשיוצר הקולנוע הגרמני וים ונדרס - שהתרשם מהמוזיקה של הלהקה - ביקש אותה להופיע בסרטו - "סיפור ליסבון" (במקור "נסיעה לליסבון", "Viagem a Lisboa"). פסקול הסרט הביא ללהקה את פרסומה הבינלאומי. מדרדאוש כבשה קהל בכל אירופה, כמו גם בדרום אמריקה, באפריקה ובאסיה.

בשנה זו עזב ליאאו, שבחר לפנות לקריירת סולו, ואת מקומו על הקלידים תפס קרלוש מריה טרינדדה (Trindade).

בשנת 1997 החל סגנונה של מדרדאוש לאבד את הגוון השורשי של מוזיקת הפאדו. עם צאת האלבום "O Paraíso" ("גן העדן"), עזבו ריביירו וגומש. פרננדו ז'ודיסה (Júdice; גיטרת בס אקוסטית) הוזמן להצטרף לאלו שנשארו, שיחד עמו יהוו את ההרכב במשך 10 השנים הבאות. ב-1998 הלהקה הוזמנה להופיע בפתיחתו של יריד "אקספו 98'", שנערך בליסבון, לצד הטנור חוסה קאררס.

בשנת 2007 נקלעה מדרדאוש למשבר לאחר שסלגיירו, פיישוטו וז'ודיסה הודיעו במפתיע על עזיבתם. שני החברים הנותרים, מגליאאש וטרינדדה, חידשו כוחות ושילבו אותם עם קבוצת זמרות ונגנים נוספים שיחד יצרו אנסמבל מוזיקלי חדש. השם מדרדאוש, עם זאת, המשיך עם השניים.

מדרדאוש הוציאה במרוצת פעילותה בין 1987 ל-2009 שישה עשר אלבומים, שמהם שלושה אלבומי הופעות חיות, שתי קומפילציות ("Best Of"), אוסף חידושי רמיקסים, ושני תקליטים בהרכב המאוחר, עם "אָ באנדה קוֹסמיקה".

== קישורים חיצוניים ==

* 

קטגוריה:מוזיקת עולם
קטגוריה:להקות פורטוגליות
ציד האייל

{| style="float:left;"
|-
|

|
|
|
|

|}
בתורת המשחקים, "ציד האייל" (או "צייד איילים"), הוא משחק שמתאר עימות בין אמון וביטחון בשיתוף פעולה.
המצב המתואר על ידי ז'אן-ז'אק רוסו הוא מצב בו שני שחקנים יוצאים לציד. כל אחד מהם בנפרד יכול לבחור לצוד אייל או ארנבת כאשר הם אינם מודעים לבחירה אחד של השני. אם שחקן בחר לצוד אייל, הוא חייב שהשחקן השני יבחר באייל על מנת להצליח בציד. לעומת זאת, שחקן מסוגל לצוד ארנבת לבדו, אך שוויה נמוך משל האייל. משחק זה מדמה היטב את המושג "שיתוף פעולה".

"ציד האייל" שונה מ"דילמת האסיר" בכך שישנן שתי נקודות שיווי משקל נאש, כששני השחקנים משתפים פעולה וכאשר שני השחקנים אינם משתפים פעולה. בדילמת האסיר ישנה נקודת שיווי משקל נאש יחידה והיא כאשר שני השחקנים אינם משתפים פעולה. דוגמה לכך מובאת באיור 2.

== הגדרה פורמלית ==
 
"ציד האייל" הוא משחק בעל שתי נקודות שווי משקל נאש – אחת בעלת סיכון והשנייה בעלת רווח מובטח. מטריצת הרווח באיור 1 מדגימה משחק "ציד האייל" כאשר <math>a>b \ge d>c</math>
בנוסף לשתי נקודות שיווי משקל נאש של אסטרטגיות טהורות, ישנה נקודה נוספת בעלת אסטרטגיה מעורבת. שיווי משקל זה תלוי בתועלות, אך הסיכון הדומיננטי מציב חסם על נקודה זו. שום רווח לא יכול להתקבל מנקודות כאלו כאשר "בחירת אייל" הוא בהסתברות קטנה מחצי.
ההתאמות שמובילות לתגובה טובה ביותר מובאות בתמונה. 

== ציד האייל ושיתוף פעולה חברתי ==

"Nature and Appearance of Deer" מתוך "Livre du Roy Modus" מן [[המאה ה-14.]]
אף על פי שרוב הסופרים מתמקדים בדילמת האסיר כמשחק שמייצג בצורה הטובה ביותר את בעיית שיתוף הפעולה, כמה סופרים מאמינים שציד האייל מציג נקודת מבט יותר מעניינת לנושא שיתוף הפעולה ובעיותיו.
הקשר בין ציד האייל לבין דילמת האסיר הוא ניכר. בביולוגיה נסיבות רבות שתוארו כדילמת האסיר יכולות להתפרש גם כציד האייל, תלוי כיצד הכושר הגופני נמדד. זהו גם המקרה בו אינטראקציות בין בני אדם שנראות כדילמת האסיר אך ייתכן שהן קרובות יותר למקרי ציד האייל. לדוגמה מקרה של דילמת האסיר כמוצג באיור 3.

== דוגמאות לצייד האייל ==

בנוסף לדוגמה המוצעת על ידי רוסו, ישנן דוגמאות נוספות לציד האייל.
דוגמה אחת מתארת שני שחקנים שצריכים להשיט סירה במשוטים. אם שניהם בוחרים לחתור עם המשוט הם יצליחו להשיט את הסירה, אך אם אחד מהם יחליט לא לחתור, השחקן השני יבזבז את כוחו לשווא.
דוגמה נוספת מתארת שני שכנים שמעוניינים להוביל מרעה. אם שניהם יעבדו לרעות את המרעה הם יצליחו במשימה, אך אם אחד מהם לא יעשה את חלקו, אזי המרעה לא יובל.

בנוסף, התנהגות דומה לציד האייל נצפתה בבעלי חיים. זן קטלני של לווייתנים צד בדומה להתנהגות ציד האיל. הלווייתנים מרכזים כמויות גדולות של דגים באזור מסוים ומונעים מהם לברוח באמצעות שיתוף פעולה של הלווייתנים, על ידי יצירת מעין חומה ברדיוס סביבם.

==ראו גם==
*שפן (משחק)

== לקריאה נוספת ==
*Skyrms, Brian. (2004) The Stag Hunt and Evolution of Social Structure. Cambridge: Cambridge University Press.
== קישורים חיצוניים ==
*[http://www.gametheory.net/Dictionary/Games/StagHunt.html The stag hunt], GameTheory.net

קטגוריה:תורת המשחקים
מישל פטרוצ'אני

מישל פטרוצ'אני (באיטלקית: Michel Petrucciani; 28 בדצמבר 1962 – 6 בינואר 1999) היה פסנתרן ומלחין ג'אז. למרות מחלה תורשתית נדירה שגרמה לגמדות, ידיו היו בגודל נורמלי והוא נחשב לאחד מפסנתרני הג'אז הגדולים של שנות השמונים והתשעים.

==תולדות חייו==
פטרוצ'אני נולד למשפחה ממוצא איטלקי ליד מונפלייה שבצרפת. אביו טוני ואחיו פיליפ ניגנו בגיטרה ואחיו לואי ניגן בגיטרה בס. כבר בגיל ארבע ידע פטרוצ'אני שהוא רוצה להיות פסנתרן, לאחר שצפה בטלוויזיה בהופעה של דיוק אלינגטון. מחלתו, פָּרֶכֶת (Osteogenesis Imperfecta), גרמה לכך שעצמותיו יהיו פריכות מאוד, עצרה את גדילתו ופגעה גם בריאותיו לפיכך נשאו אותו בני משפחתו על הידיים. למרות זאת הביע אביו הערכה לרצונו ורכש בעבורו פסנתר, עליו התאמן פטרוצ'אני באמצעות מיכשור שאיפשר לו להגיע אל הדוושות. בהתחלה למד מוזיקה קלאסית ולאחר מספר שנים עבר לג'אז, בין היתר כיוון שרצה להלחין מוזיקה פרי עטו. פרט לאלינגנטון הוא מנה בין משפיעיו את קית' ג'ארט וביל אוונס.

בגיל 13 כבר הופיע עם אביו ואחיו בפסטיבל ג'אז. הוא פגש בחצוצרן קלארק טרי והתחיל לנגן עמו. בגיל 20 עבר לארצות הברית וניגן והופיע עם הסקסופוניסט צ'ארלס לויד, הם הוציאו יחדיו שלושה אלבומים. בהמשך שיתף פעולה עם כמה מכוכבי הג'אז כמתופף ג'ק דז'ונט, נגני הבס דייב הולנד, גארי פיקוק, אדי גומז וסטנלי קלארק, הגיטריסטים ג'ון אברקרומבי וג'ון סקופילד, הסקסופוניסטים לי קוניץ, ג'ו לובאנו וג'רי מאליגן והחצוצרן דיזי גילספי. בנוסף הקים את השלישייה "Power of three" עם ג'ים הול בגיטרה וויין שורטר בסקסופון.

ב-1986, בגיל 21, היה לנגן הג'אז הצרפתי הראשון שהוחתם בחברת בלו נוט, בה הקליט שישה תקליטים כמוביל. בנוסף נסע ברחבי העולם והופיע בפסטיבלי ג'אז (הופיע פעמיים בפסטיבל ג'אז בים האדום באילת), בין היתר בסיבוב הופעות מיוחד עם אחיו ואביו, כמחווה למשפחתו שתמכה בו לאורך כל דרכו.

קברו ב[[בית הקברות פר לשז]]

ב-1994 הוכתר בפריז באות לגיון הכבוד הצרפתי.

ב-1999 נפטר מדלקת ריאות ונקבר בבית הקברות פר לשז בפריז. בין מספידיו היה נשיא צרפת, ז'אק שיראק שקרא לו "דוגמה ומופת לכל אדם".

הוא היה נשוי לפסנתרנית האיטלקייה גילדה בוטה (Gilda Buttà), ממנה התגרש, לזוג נולדו שני ילדים.

ב-1998 הפיק ערוץ מצו סרט תיעודי בשם "מכתב לפטרוצ'יאני" (צרפתית: "Lettre a Michel Petrucciani") המלווה הופעה של השלישייה שלו בגרמניה וכולל קונצרט שלם בהופעה.

==קישורים חיצוניים==

* [https://web.archive.org/web/20110604015439/http://www.jazzprofessional.com/profiles/Michel%20Petrucciani.htm ביוגרפיה באתר JazzProfessional] 
* [http://www.sunnysiderecords.com/artist.php?id=185 ביוגרפיה באתר Sunny Side Records] 
* [https://web.archive.org/web/20100309003945/http://www.michel-petrucciani.de/index.html אתר המוקדש לחייו ויצירתו] 
* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:נגני ג'אז: פסנתרנים
קטגוריה:פסנתרנים צרפתים
קטגוריה:צרפתים ממוצא איטלקי 
קטגוריה:אישים הקבורים בבית הקברות פר לשז
קטגוריה:מקבלי אות לגיון הכבוד
קטגוריה:אמריקאים שנולדו ב-1962

קטגוריה:אמריקאים שנפטרו ב-1999
מקס ומוריס

מקס ומוריס הוא סרט קומדיה ישראלי שיצא לאקרנים בשנת 1994. התסריט נכתב על ידי חיים מרין, הסרט בוים על ידי יעקב גולדווסר והשחקנים הראשיים בו הם משה איבגי ואורי גבריאל.

הסרט מבוסס על ההצגה "עלילות מכס, מוריס ובלה, מורדוך הערבי וזבשיק הסוס" שהועלתה לראשונה בתיאטרון בית לסין בשנת 1987.

== עלילה ==
הסרט עוסק במקס ומוריס, צמד עבריינים. הסרט נפתח בחזרתו של מקס (אורי גבריאל) לארץ שמעלה סיפורים קומיים משהותו בחו"ל. לאחר האיחוד המחודש בין צמד העבריינים הוותיק חולמים השניים על "מכה", שתסדר אותם, ותגרור לאחריה את פרישתם מעולם הפשע. השניים מתכננים לגנוב את הכסף מהכספת של "הגרוזיני". במהלך הסרט פורצים השניים לישיבה של ג'קי אמזלג וגונבים את הקופה של הגרוזיני בעזרת שואב אבק. הם מתכננים לטוס לחו"ל עם הכסף עד שמתברר להם שחברתו של מוריס גנבה את הכסף וברחה לחו"ל.

== שחקנים ==
מקס, אורי גבריאל, מימין ומוריס, משה איבגי, משמאל
{| class="wikitable"
|-
! שחקן !! תפקיד
|-
| אורי גבריאל || מקס
|-
| משה איבגי || מוריס
|-
| אריה מוסקונה || זביש
|-
| סלים דאו || מורדוך
|-
| דפנה רכטר || בלה הלינשטיין
|-
| אורנה בנאי || לינדה
|-
| מתי סרי || ג'קי אמזלג
|-
| אלון נוימן || "הבולשת"
|-
| אלי יצפאן || "הגרוזיני" / "האיטלקי" / יענקל'ה
|}

== מוזיקה ==
המוזיקה לסרט הולחנה על ידי יוני רכטר והמלל נכתב על ידי חיים מרין ועלי מוהר. "שירו של מקס" ("חו'ל") ו-"שיר התשובה" בוצעו בעבר על ידי גידי גוב וחיים צינוביץ' בערב שירי רכטר ומוהר, "העיקר זה הרומנטיקה", ב-1991.

== קישורים חיצוניים ==
*[https://open.spotify.com/episode/6sGLLKwlpOzBR82IYGDe9w?si=XlcBTspjQ2eZG-RvJUwJYQ "מקס ומוריס"] - פרק בפודקאסט "טראשטוק", בהגשת גילי פורת ושני קיניסו

* [https://jfc.org.il/movie/45948-2/ הסרט המלא לצפייה בתשלום] ב[https://jfc.org.il/ אתר ארכיון ישראלי לסרטים - סינמטק ירושלים]
* 
* [https://web.archive.org/web/20131024040141/http://vod.walla.co.il/movie/2663012/max-vmorris הסרט המלא לצפייה ישירה] באתר וואלה VOD
* [http://www.transfax.co.il/?CategoryID=300 "מקס ומוריס"] באתר חברת ההפקה "טרנספקס"
* [https://web.archive.org/web/20210115135453/https://www.lessin.co.il/shows/עלילות-מכס-מוריס-ובלה-מורדוך-הערבי-וזב/ דף ההצגה "עלילות מכס, מוריס ובלה, מורדוך הערבי וזבשיק הסוס" באתר בית לסין.]

קטגוריה:סרטי 1994
קטגוריה:סרטי קומדיה ישראליים
קטגוריה:סרטי קומדיית פשע
קטגוריה:סרטים ישראליים משנת 1994
ברני מרינבך

ברני (דוב) מרינבך (נולד ב-1946) הוא קלרניתן של מוזיקת כליזמר.

==ביוגרפיה==

מרינבך נולד וגדל בשכונות יהודיות בניו יורק וסיים תואר דוקטור בהיסטוריה יהודית. הוא הרצה באוניברסיטאות בארצות הברית ובישראל ובמקביל ניגן בתזמורות חסידיות. בשנת 1975 עלה לישראל. בין השנים 1980–2001 עבד כנגן בתזמורת משטרת ישראל ואף שימש בה כנגן ראשי. במקביל הופיע בחתונות ופיתח את סגנון הכליזמר. בשנת 1987 הקים את "להקת הכליזמר הישראלית" המבוססת בירושלים ומופיעה בכל רחבי ישראל. מרינבך ולהקתו זכו בפרס הראשון בשנת 1992 בפסטיבל הכליזמרים בצפת ובעוד פרסים במשך השנים. מרינבך משתתף כל שנה בפסטיבל בצפת.

מרינבך מנגן בסגנונות שונים בקלרינט ובסקסופון, ובמהלך השנים, הוא הפיק מספר תקליטורים:
*"צלילים מצפת" – נגינת קלרינט בסגנון כליזמר.
*"סקסופון מצפת" – מנגינות "כליזמר" בסגנון "פופ" ושירים חסידיים בסגנון ג'אז.
*"צלילי מולדת בסקסופון" – מיטב שירי ארץ ישראל בסגנון הכליזמר והג'אז.
*"ניגונים בצל השואה" - שירים ששרו ולחנים שהולחנו בזמן השואה, לפניה ולאחריה.
*"איידישע כליזמר" - נעימות מרגשות מתרבות היידיש, בביצוע כליזמרי חדשני.
מרינבך גר בירושלים בשכונת גילה ולו חמישה ילדים.

==קישורים חיצוניים==

* [http://www.omanut-laam.co.il/departments/repertoire_item.asp?DepID=58&sug_p=8&k_rep=88 ברני מרינבך והכלייזמרים], אתר אמנות לעם
* [http://www.jerusalem.muni.il/jer_sys/picture/atarim/site_form_atar.asp?site_id=8730&pic_cat=1&icon_cat=5&york_cat=8&type_id=271 ברני (דב) מרינבך], אתר עיריית ירושלים
* 
* 

קטגוריה:קלרניתנים
קטגוריה:מוזיקאים יהודים
קטגוריה:כליזמרים
קטגוריה:עולים בשנות ה-1970
קטגוריה:אמריקאים שנולדו ב-1946